APROBACIÓN DA RELACIÓN DE CONCELLOS SELECCIONADOS PARA PARTICIPAR COMO ENTIDADES COLABORADORAS NO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO” NOS CONCELLOS 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/09/2020)

A Xunta de Goberno desta Deputación Provincial na súa sesión ordinaria do día 28 de agosto de 2020, adoptou, entre outros, o seguinte acordo: Primeiro.- Por acordo nº 2.28963 da Xunta de Goberno da Deputación na súa sesión de data 5 de xuño de 2020, aprobouse o plan de fomento da empregabilidade na provincia de Pontevedra denominado “O Teu Primeiro Emprego 2020” e que se estrutura nos programas de actuación seguintes: Segundo.- Que para o desenvolvemento deste plan a Deputación contará coa colaboración dos Concellos de menos de 50.000 habitantes, das empresas, corporacións sectoriais e organizacións non gobernamentais da provincia de Pontevedra, que xunto coa Deputación no programa propio, son as que realizarán a contratación dos/das titulados/as que resulten seleccionados. A selección das entidades colaboradoras e a designación das titulacións dos postos de traballo que se van desempeñar baixo a modalidade de contrato en prácticas efectuarase de acordo coas bases reguladoras que se aproben pola Deputación. Terceiro.- Por acordo nº 4.29006 da Xunta de Goberno da Deputación na súa sesión de data 12 de xuño de 2020, aprobaronse as bases do programa de fomento da empregabilidade “O Teu Primeiro Emprego” nos Concellos 2020. Cuarto.- Dito programa desenvólvese en dúas fases, a primeira de selección dos concellos que participarán como entidades colaboradoras e determinación das titulacións requiridas para a formalización dos contratos en prácticas e a segunda de selección das persoas beneficiarias destas contratacións en prácticas polos concellos que foron seleccionados como entidades colaboradoras, segundo as bases reguladoras aprobadas pola Deputación de Pontevedra. Quinto.- As contratacións laborais en prácticas que se deriven realizaranse entre os concellos seleccionados como entidades colaboradoras e as e os titulados universitarios e de formación profesional de ciclos superiores, co fin de poder adquirir a práctica profesional adecuada ao nivel de estudos cursados e facilitar a súa inserción no mercado laboral. Sexto.- A través desta subvención financiarase unha parte do custo laboral total dun contrato en prácticas por un primeiro período de seis meses podendo ampliarse o período subvencionable por seis meses máis, condicionado á existencia de crédito suficiente no orzamento provincial correspondente. Sétimo.- A entidade colaboradora correrá co gasto que deba suplementar ata acadar o custo laboral total que corresponda á súa categoría polo convenio colectivo aplicable, incluída a cota empresarial á Seguridade Social e os incentivos, produtividades e/ou outros conceptos salariais derivados da relación contractual coa entidade. Oitavo.- A contía máxima da subvención que se concederá a cada persoa contratada en prácticas segundo a titulación requirida será de 1000 €/mes para licenciatura, grao ou diplomatura e de 950€/mes para ciclos superiores de formación profesional. Noveno.- Tal e como se establece na base 13 en relación ó procedemento de resolución, unha vez examinadas as solicitudes e a documentación adxunta presentada polos concellos para participar no programa “ O Teu Primeiro Emprego”, procede aprobar a relación de concellos que acadaron a condición de entidades colaboradoras que cumpren os requisitos esixidos nas bases da convocatoria. Nesta relación especifícase o número de contratos, as titulacións solicitadas para a súa formalización, a duración do período subvencionable, a data límite de inicio das contratacións en prácticas e a contía da subvención para cada contrato. Décimo.- Este programa de actuación será financiado con cargo á aplicación orzamentaria 20/240.2410.489.00 (RC nº 202001001934) para a anualidade 2020. A cantidade correspondente ó exercicio 2021 imputarase á aplicación prevista para tal fin no orzamento do dito ano, quedando condicionado o gasto á aprobación do mesmo. Para o ano 2019 cuantifícase o importe total do gasto en 800.000,00 € sobre unha estimación de 6 meses de contratación.1º.- Acordo nº 2.28963 da Xunta de Goberno da súa sesión de data 5 de xuño de 2020 polo que se aproba o plan de fomento da empregabilidade na provincia de Pontevedra denominado “O Teu Primeiro Emprego” e que se estrutura nos programas de actuación seguintes: 2º.- Acordo nº 4.29006 da Xunta de Goberno da súa sesión de data 12 de xuño de 2020 polo que se aproban as bases do programa “ O Teu Primeiro Emprego” nos concellos 2020. Por acordo nº 4.29006 da Xunta de Goberno da súa sesión de data 12 de xuño de 2020, aprobaronse as bases do programa de fomento da empregabilidade “O Teu Primeiro Emprego” nos Concellos 2020, destinado á selección dos concellos da provincia de Pontevedra de menos de 50.000 habitantes como entidades colaboradoras e a determinación das titulacións dos postos de traballo que se van desempeñar baixo a denominación de contrato en prácticas. Dito programa desenvólvese en dúas fases, a primeira de selección das entidades colaboradoras, determinación das titulacións requiridas para a formalización dos contratos en prácticas cos correspondentes concellos e a segunda de selección das persoas beneficiarias destas contratacións polos concellos segundo as bases reguladoras aprobadas pola Deputación de Pontevedra. Unha vez examinadas as solicitudes e a documentación adxunta presentada polos concellos para participar no programa “ O Teu Primeiro Emprego” nos concellos 2020, procede aprobar a relación de concellos que acadaron a condición de entidades colaboradoras, especificando o número de contratos, as titulacións solicitadas para a súa formalización, a duración e a data límite de inicio e a contía da subvención para cada contrato. Considerando o exposto, considerando o informe de intervención de data 18 de agosto de 2020 favorable á tramitación do presente expediente, de conformidade coa base trece da convocatoria, a Xunta de Goberno acorda por unanimidade: 1º.- Aprobar a relación de concellos seleccionados como entidades colaboradoras para participar no programa “ O teu primeiro emprego” nos concellos 2020, que figuran no Anexo I, no que se especifican o número de contratos, as titulacións solicitadas para a súa formalización, a duración e a contía da subvención para cada contrato e a data límite de inicio dos contratos. A través desta subvención financiarase unha parte do custo laboral total dun contrato en prácticas por un primeiro período de seis meses e doutros seis meses máis, en caso de prórroga, estando condicionado á existencia de crédito suficiente no Orzamento provincial correspondente. A entidade colaboradora correrá co gasto que deba suplementar ata acadar o custo laboral total que corresponda á súa categoría polo convenio colectivo aplicable, incluída a cota empresarial á Seguridade Social e os incentivos, produtividades e/ou outros conceptos salariais derivados da relación contractual coa entidade. O período subvencionable poderá comezar como máximo a partir dun mes contado desde o día seguinte á publicación da resolución de concesión no Boletín Oficial da provincia da Pontevedra (BOPPO). Para estes efectos entenderase como último día do prazo o correspondente ao mesmo ordinal do día da publicación. Se este día é inhábil, entenderase prorrogado ata o primeiro día hábil seguinte. Se no mes de vencemento non houbese día equivalente, entenderase que o prazo expira o último día do mes. No caso de que aínda estivesen contratadas as persoas beneficiarias do programa de fomento da empregabilidade na provincia de Pontevedra “O teu primeiro emprego” nos concellos 2019, o período subvencionable poderá comezar cando rematen os referidos contratos.2º.- Autorizar o gasto da aplicación orzamentaria 20/240.2410.489.00 (RC nº 202000101934) polo importe total de 654.600 € e comprometer o gasto para cada un dos concellos e na cuantía que se relaciona no Anexo I. Dito anexo é como segue: